ศาลทหารอนุมัติหมายจับ17 ผู้ต้องหา สมาชิกพรรคปฏิวัติฯ โยงบึม7 จว.ใต้ 
ศาลทหารอนุมัติหมายจับ 17 คน หลังพบความเกี่ยวข้องโยงเหตุระเบิดหลายจุดใน 7 จว.ใต้ แจ้งข้อหา กระทำการเป็นอั้งยี่-ฝ่าฝืนคำสั่งคสช.ไม่มีข้อหาเกี่ยวกับระเบิด ยอมรับเป็นสมาชิกของพรรคปฏิวัติเพื่อประชาธิปไตย แต่ปฏิเสธไม่เกี่ยวเหตุบึม  ,วันที่ 18 ส.ค.  ภายหลัง พ.อ.บุรินทร์ ทองประไพ เสนาธิการประจำผู้บังคับบัญชาฝ่ายกฎหมาย คสช. นำเอกสารหลักฐานเดินทางเข้าแจ้งความกับทางพนักงานสอบสวนกองปราบปรามเพื่อให้ดำเนินคดีกับผู้ที่เกี่ยวข้องจากเหตุระเบิดหลายจุดใน 7 จังหวัดพื้นที่ภาคใต้ ในฐานความผิดสมคบกันตั้งแต่ 5 คนขึ้นไปกระทำการเข้าข่ายอั้งยี่ หลังเจ้าหน้าที่หน่วยงานความมั่นคงพบความเชื่อมโยงของขบวนการก่อความไม่สงบ ซึ่งพบว่าขบวนการดังกล่าวมีทั้งหมด 17 คน ถูกนำตัวไปควบคุมตัวที่มณฑลทหารบกที่ 11 (มทบ.11) เป็นชาย 13 คน และหญิง 4 คน ซึ่ง 6 ใน 17 คน เป็นแกนนำสำคัญทำหน้าที่ในการ ประสานงานติดต่องานและเคลื่อนไหว,ต่อมา พ.อ.บุรินทร์ เข้าพบพนักงานสอบสวนกองบังคับการปราบปราม เพื่อให้ปากคำและมอบหลักฐานเพิ่มเติม(,ขอหมายจับ 15 คน อั้งยี่ซ่องโจร เอี่ยวบึม7จว.ใต้ ทหารส่งตัวให้กองปราบ,),จากนั้น ในช่วงบ่ายพนักงานสอบสวนกองบังคับการปราบปราม ได้นำหลักฐานไปขออำนาจศาลทหารออกหมายจับผู้ที่เกี่ยวข้องทั้ง 17 คนดังกล่าว ศาลใช้เวลาพิจารณาหมายจับ จนกระทั่งเวลา 16.00 น. ศาลทหารได้อนุมัติหมายจับตามคำร้องของพนักงานสอบสวนกองปราบปราม เลขที่ จพ29/2559 ข้อหากระทำการเป็นอั้งยี่ ตามมาตรา 209 ประมวลกฎหมายอาญา และฝ่าฝืนคำสั่ง คสช. ที่ 3/2558 ว่าด้วยการชุมนุมทางการเมืองเกิน 5 คน ให้จับกุมผู้ต้องหา ประกอบด้วย,1. ด.ต.ศิริรัตน์ มโนรัตน์ อายุ 71 ปี ชาว จ.พัทลุง,2. นายวีระชัฏฐ์ จันทร์สะอาด อายุ 62 ปี,3. นายประพาส โรจนพิทักษ์ อายุ 67 ปี ชาว จ.ตรัง,4. นายปราโมทย์ สังหาญ อายุ 63 ปี ชาว จ.สตูล,5. นายสรศักดิ์ ดิษปรีชา อายุ 49 ปี ชาว.กทม.,6. นางสาวมีนา แสงศรี อายุ 39 ปี ชาว กทม. ,7. นายศิริฐาโรจน์ จินดา อายุ 56 ปี ชาว จ.หนองคาย ,8. ร.ต.ต. หญิง วิลัยวรรณ คูณสวัสดิ์ อายุ 54 ปี ชาว จ.หนองคาย,9. นายชินวร ทิพย์นวล อายุ 71 ปี ชาว จ.เชียงราย,10. นายณรงค์ ผดุงศักดิ์ อายุ 60 ปี ชาว จ.อ่างทอง,11. ร.ต.ท.สมัย คูณสวัสดิ์ อายุ 57 ปี ชาว จ.หนองคาย ,12. นายศรวัชษ์ กุระจินดา อายุ 60 ปี ชาว จ.มหาสารคาม,13. นายเหนือไพร เซ็นกลาง อายุ 41 ปี,14. นายวิเชียร เจียมสวัสดิ์ อายุ 59 ปี ชาว จ.นครศรีธรรมราช,15. นายบุญภพ เวียงสมุทร อายุ 61 ปี ชาว จ.เชียงราย,16. นางสาวรุจิยา เสาสมภพ อายุ 52 ปี ชาว จ.ร้อยเอ็ด,17. นายวิโรจน์ ยอดเจริญ อายุ 67 ปี ชาว จ.นครศรีธรรมราช,ทั้งนี้ มีผู้ต้องหาอยู่ในการควบคุมทั้งหมด 15 คน ส่วน ร.ต.ท.สมัย คูณสวัสดิ์ และ ร.ต.ต. หญิง วิลัยวรรณ คูณสวัสดิ์ ถูกปล่อยตัวกลับไปแล้ว เบื้องต้นจากการสอบสวนผู้ต้องหาซึ่งถูกควบคุมตัวที่มณฑลทหารบกที่ 11 (มทบ.11) ยอมรับว่า พวกเขาเป็นสมาชิกของพรรคปฏิวัติเพื่อประชาธิปไตย ซึ่งเป็นกลุ่มใหม่ มีแนวคิดต่อสู้ทางการเมืองกับรัฐ โดยการตรวจค้นบ้าน 1 ใน 17 ผู้ต้องหา พบอาวุธปืนสงคราม AK-47 (อาก้า) จำนวน 1 กระบอก,อย่างไรก็ตาม ผู้ต้องหาให้การปฏิเสธว่า ไม่ได้มีส่วนในการก่อเหตุรุนแรงใน 7 จังหวัดภาคใต้ แต่เจ้าหน้าที่จะติดตามสืบสวนหาความเชื่อมโยงต่อไป.
ศาลทหารอนุมัติหมายจับ17 คน หลังพบความเกี่ยวข้องโยงเหตุระเบิดหลายจุดใน 7 จว.ใต้ แจ้งข้อหา กระทำการเป็นอั้งยี่-ฝ่าฝืนคำสั่งคสช.ไม่มีข้อหาเกี่ยวกับระเบิด ยอมรับเป็นสมาชิกของพรรคปฏิวัติเพื่อประชาธิปไตย
วางระเบิดใต้,ระเบิด7จังหวัด,อั้งยี่,ฝ่าฝืนคำสั่งคสช.,ออกหมายจับ,หมายจับ,17ผู้ต้องหา,กองปราบปราม,กทม,ศาลทหาร,ข่าวทั่วไทย,ไทยรัฐออนไลน์,ข่าว